VILNIAUS UNIVERSITETO LIGONINĖ SANTAROS KLINIKOS

SPECIALIOSIOS PIRKIMO SĄLYGOS

**Darbo priemonės patologijos tyrimams (11439)**

1. VšĮ Vilniaus universiteto ligoninė Santaros klinikos (toliau - PO), vykdydama viešąjį pirkimą numato įsigyti darbo priemones patologijos tyrimams (toliau - prekė), kurios nebuvo nupirktos vykusio viešojo pirkimo Nr. 10162 (CVP ID 2634927) metu.

2. PO vykdo pirkimą supaprastinto atviro konkurso būdu.

3. Išankstinis skelbimas apie pirkimą nebuvo paskelbtas.

4. Tiesioginį ryšį su tiekėjais įgaliotas palaikyti perkančiosios organizacijos atstovas Jolanta Biekšienė, vyriausioji viešųjų pirkimų specialistė, tel. +370 5 250 1772, faksas +370 5 236 5111, el. pašto adresas: [jolanta.bieksiene@santa.lt](mailto:jolanta.bieksiene@santa.lt).

5. Pirkimo objektas yra medicinos reikmenys. Reikalavimai pirkimo objektui nustatyti SPS 1 priede „Techninė specifikacija“ (toliau – TS).

6. Pirkimas neskaidomas į pirkimo dalis.

7. Reikalavimai pirkimo objektui nurodyti SPS 1 priede „Techninė specifikacija“ ir SPS 2 priede „Sutarties specialiosios ir bendrosios sąlygos“ (toliau – Sutartis) projekte.

8. Tiekėjo įsipareigojimų įvykdymo vieta yra Valstybinis patologijos centras, VšĮ Vilniaus universiteto ligoninės Santaros klinikų filialas, adresu P. Baublio g. 5, Vilniuje.

9. EBVPD pildomas pagal SPS 3 priede pateiktą failą/šabloną, atsisiuntus ir įkėlus į Viešųjų pirkimų tarnybos interneto svetainę <https://ebvpd.eviesiejipirkimai.lt/espd-web/>. Užpildytas EBVPD šablonas, atsisiųstas bei pasirašytas, turi būti pateiktas Tiekėjo pasiūlyme. Pažymų, patvirtinančių VPĮ 46 str. nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo.

10. Tiekėjo pašalinimo pagrindai ir jų nebuvimą patvirtinantys dokumentai nurodyti BPS 3 sk.

11. Tiekėjas, dalyvaujantis pirkime, turi atitikti kvalifikacinius reikalavimus ir, jeigu taikytina, laikytis kokybės vadybos sistemos ir (arba) aplinkos apsaugos vadybos sistemos standartų. NETAIKOMA.

12. Kitų atrankos reikalavimų tiekėjams nenustatoma.

13. Pasiūlymo galiojimo užtikrinimas nereikalaujamas.

14. Pirkime kaip prekių egzistavimo bei kokybės charakteristikų įrodymo neprašoma pateikti pirkimo objekto pavyzdžių.

15. PO atsako į CVP IS prašymą dėl pirkimo dokumentų jei prašymas yra pateiktas likus 6 kalendorinėms dienoms iki pasiūlymų pateikimo termino pabaigos.

16. Tiekėjo CVPIS prašymu papildomi pirkimo dokumentai (paaiškinimai ar pataisymai) pateikiami ne vėliau kaip likus 4 kalendorinėms dienoms iki pasiūlymų pateikimo termino pabaigos, jei jų paprašyta laiku.

17. PO rengti susitikimų su tiekėjais neketina.

18. Perkančioji organizacija ekonomiškai naudingiausią pasiūlymą išrenka pagal mažiausią pirkimo dalies kainą. Maksimali pasiūlymo (vertinamoji) kaina (su PVM), kurią viršijus pasiūlymas bus atmestas dėl per didelės, PO nepriimtinos kainos (BPS 13.1.5 p. nuostata), yra 61 855,20 Eur su 21 proc. PVM. Atmesdama pasiūlymus dėl per didelės pasiūlymo kainos, perkančioji organizacija vertins galutines pasiūlymų kainas su visais mokesčiai, t. y., įskaitant tiekėjo nurodytą PVM bei dėl sutarties sudarymo su viešojo pirkimo laimėtoju perkančiosios organizacijos įgyjamas mokestines prievoles (ar teises).

PO kaina suplanuota taikant 21 proc. PVM tarifą. Tais atvejais, kai pasiūlymą teikia užsienio tiekėjas, kuriam pagal Pridėtinės vertės mokesčio įstatymo 19 str. 5 d. taikomas 0 proc. PVM tarifas, arba pasiūlymą teikia PVM mokėtoju neįsiregistravęs Lietuvos Respublikos apmokestinamasis asmuo (ne PVM mokėtojas), tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių pasiūlyme taikomas 0 proc. PVM tarifas arba PVM netaikomas.

19. Elektroninis aukcionas pirkime nebus rengiamas.

20. Tiekėjo pasiūlymo forma pateikta SPS 4 priede “Pasiūlymo forma”.

21. Sutarčiai taikomos fiksuotos kainos kainodaros taisyklės.

22. Pirkti šias prekes per CPO nėra galimybės, nes tokių priemonių, atitinkančių PO TS nustatytus reikalavimus CPO kataloge nėra.

23. Vykdomas **žaliasis pirkimas.** Sutarties vykdymo metu tiekėjas turi laikytis aplinkos apsaugos kriterijų, taikomų prekės pakuotei, sutarties vykdymo metu perkančioji organizacija turi teisę reikalauti tiekėjo pateikti dokumentus, įrodančius atitikimą aplinkos apsaugos kriterijams (*nurodyta SPS 2 priede „Prekių sutarties specialiosios sąlygos“, 13 dalyje*).

24. Sutartis bus pasirašoma kvalifikuotais elektroniniais parašais.

25. Dėl šio pirkimo 2025-10-30 CVP IS buvo paskelbta rinkos konsultacija (toliau – RK) pirkimo ID 5196724. Iki nustatyto termino - 2025-11-04 05:00 val. suinteresuotų tiekėjų atsakymų nebuvo gauta.

SPS priedai:

1. „Techninė specifikacija“.

2. „Sutarties specialiosios ir bendrosios sąlygos“ projektas.

3. „EBVPD failas/šablonas“.

4. „Pasiūlymo forma”.